
	[bookmark: cysill]Targed 1
	Edrych ar ganllawiau cyfeirnodi Harvard eto a’u cymhwyso’n gyson drwy brawf-ddarllen eich gwaith. 

Gweithredu:
Dilyn canllawiau Harvard yn union. Prawf ddarllen cyfeirnodau yn llif yr aseiniad ac yn y rhestr cyfeirnodi.

	Targed 2
	Ehangu ystod darllen.

Gweithredu:
Darllen mwy o destunau a chwilio am ddadleuon a safbwyntiau gwahanol.

	Targed 3
	Ystyried safbwyntiau gwahanol er mwyn cyfoethogi ysgrifennu academaidd.

Gweithredu:
Darllen mwy o destynau a defnyddio amrywiaeth o destunau.

	Targed 4
	Datblygu beirniadaeth wrth ysgrifennu.

Gweithredu:
Dilyn ymarferion sesiynau Cymraeg i bawb.



Ysgrifennwch adolygiad llenyddiaeth ar ymchwil ymarferydd a elwir yn ‘astudiaeth wers’. Dylech hefyd ystyried, mewn modd beirniadol, effaith bosibl astudiaeth wers ar arfer ymarferydd mewn perthynas â thestun o’ch dewis.




Cyflwyniad
Bwriad yr aseiniad hwn yw i gyflwyno adolygiad llenyddiaeth sydd yn canolbwyntio ar ymchwil ymarferydd a elwir yn ‘astudiaeth wers’. Amcanion yr ymchwil yw ehangu dealltwriaeth o astudiaeth wers er mwyn gwella arfer proffesiynol ac i ddatblygu gwybodaeth a dealltwrieaeth o gryfderau a chyfyngiadau amrywiaeth o astudiaeth wers. Caiff astudiaeth wers ei ddefnyddio fel model ar gyfer dysgu proffesiynol ble mae o leiaf dau o athrawon yn cyd-weithio i ddatblygu agwedd o arfer dysgu. Ffocws yr ymchwil yw’r berthynas rhwng addysgu yn yr awyr agored a dysgu’r dysgwyr.  Penderfynais ddewis y ffocws ymchwil hwn gan fod amgylchedd addysgu yn yr awyr agored yn hollbwysig ar gyfer datblygiad a dysgu dysgwyr yn y cyfnod sylfaen. (Llywodraeth Cymru, 2009) Yn ychwanegol, noda Donaldson (2015) y berthynas rhwng amgylcheddau dysgu cyfoethog a dysgu dysgwyr gan roi cyfleoedd i ddysgwyr ymchwilio ac arbrofi mewn amrywiaeth o amgylcheddau gwahanol. 
Bydd trefn yr aseiniad hwn yn cychwyn drwy nodi cyd-destun yr ymchwil. Yn ail, bwriedaf cyflwyno adolygiad llenyddiaeth a bydd yn canolbwyntio ar y berthynas rhwng addysgu yn yr awyr agored a dysgu’r dysgwyr gan nodi yr hyn sydd yn cael ei ddweud â’r cryfderau a chyfyngiadau sy’n gysylltiedig. Yn drydedd, trafodaf y fethodoleg gan esbonio’r broses o ddylunio a chynnal astudiaeth achos a nodi cryferau a chyfyngiadau o’r offer a ddefnyddiwyd yn ystod yr ymcwhil. Nesaf, rwy’n bwriedu trafod materion moeseg gan gyfeirio at y ffurflen foeseg cyn symud ymlaen i’r casgliad a fydd yn dadansoddi’r ymchwil gan nodi cryfderau a chyfyngiadau’r ymchwil gan gysylltu a arfer proffesiynol. Yn olaf nodaf yr argymhellion sy’n dilyn yr ymchwil a’r canfyddiadau a fydd yn llywio ymchwil pellach. 
Cyd-destun yr ymchwil
Cynhaliwyd yr ymchwil hon mewn ysgol ffrwd Gymraeg sydd wedi ei lleoli yn nhref glan môr Dinbych-y-Pysgod yn Awrdurdod Lleol Penfro. Cyfanswm nifer o ddysgwyr yn yr ysgol yw 142 sy’n cynnwys 19 o ddysgwyr oed meithrin llawn amser a 28 o ddysgwyr oed meithrin rhan amser. Disgynai cyfanswm canran disgyblion sy’n gymwys i dderbyn prydau ysgol am ddim (PYD), sef 12%, yn îs na’r ganran genedlaethol o 18%. Daw 7% o ddysgwyr yr ysgol o gartrefi ble maent yn siarad Cymraeg ac adnabyddai’r ysgol 13% o’u dsygwyr sydd ag anghenion dysgu ychwanegol sydd hefyd yn îs na’r canran genedlaethol o 21%. Yn ôl Estyn (2019) mae holl athrawon yr ysgol yn gwneud defnydd effeithiol o ardaloedd allanol drwy eu ddefnyddio yn gynhwysfawr a manteisio ar pob cyfle i gyfoethogi dysgu.
Adolygiad Llenyddiaeth
Mae’r adran hon yn adolygu’r llenyddiaeth ynghylch a dysgu yn yr awyr agored a’r berthynas rhwng y math yma o addysgu a dysgu’r dysgwyr. Bwriedir cychwyn drwy drafod yr hyn a olygir y term addysgu yn yr awyr agored, cyn symyd ymlaen i drafod yr hyn a ddywedir am y berthynas rhwng addysgu yn yr awyr agored a dysgu’r dysgwyr, ac yn olaf, trafod unrhyw gryfderau a chyfyngiadau. Gall profiadau dysgu yn yr awyr agored cael eu cynnal mewn amrywiaeth o amgylcheddau tu allan, mae’r profiadau yma yn cynnwys ysgolion goedwig, heriau yn yr ardal allanol, dringo, cerdded, gwersylla a gweithgareddau dwr. Yn benodol yn y cyfnod sylfaen, mae profiadau yn yr awyr agored yn cynnwys gweithgareddau sy’n cael ei cynnal tu allan er mwyn esgogi dysgu a rhoi profiadau diriaethol, go iawn i ddysgwyr sy’n eu paratoi i ddysgu drwy gydol eu hoes. (Donaldson, 2015) I gefnogi’r pwynt hyn, rhestra Rees a Merriman (2010) fuddiannau dysgu yn yr awyr agored, “gall gweithgareddau yn yr awyr agored helpu plant i werthfawrogi harddwch ac amrywiaeth natur; dysgant sgiliau ymarferol all eu helpu drwy gydol gweddill eu bywydau.” (t.102) O ganlyniad, gall dysgu yn yr awyr agored ymddangos yn wahanol yn dibynnu ar grwp oedran y dysgwyr, er gwaethaf hyn, mae’n bwysig nodi y dylai athrawon gadw lefel uchel o addysgu pe bynnag yw’r weithgaredd. (Bourne,2000) 
Mae’r cyfnod sylfaen eisioes wedi datblygu ers oes y dull traddodiadol o ddysgu a oedd yn cynnwys dysgwyr yn eistedd wrth fwrdd ac yn dysgu yn bennaf drwy gwblhau tasgau a trafod gyda cyfoedion. Erbyn hyn, mae’r amgylchedd awyr agored yn allweddol yng nghwricwlwm y cyfnod sylfaen. Awgryma Bronfenbrenner (1978) fod dysgu yn y cyfnod sylfaen yn cael ei arwain gan weithgareddau cymdeithasol a amgylchedd sylweddol yn y datblygiad hwn. Ychwanega Monibot (2013), mewn erthygl ar-lein, fod gorfodi dysgwyr i dreulio amser yn yr ystafell ddosbarth yn eu gwneud yn flinedig ac y dylai mwy gael ei wneud er mwyn hyrwyddo dysgu yn yr awyr agored. Nodai, yn ei erthygl, “children who spend time learning in natural environments perform better in reading, mathematics, science and social studies.” Cefnogai hyn a ddywedir Monibot gan Sobel (2005), pwysleisia Sobel fod dysgu yn yr awyr agored yn brofiad ymarferol, sy’n paratoi dysgwyr at brofiadau bywyd go iawn ac yn cyfrannu at godi cyrhaeddiad academaidd dysgwyr. Mae dysgwyr yn fwy debygol o lwyddo pan mae’r amgylchedd dysgu maent ynddo yn eu galluogi i fwynhau, archwilio a dysgu drwy chwarae. (OEAP, 2018) Yn dilyn cynllun addysgol a chafodd ei gyflwyno yn Nenmarc yn 2004, cred Eskesen (2007) fod y cynllun yma yn atebol i’r gred fod iechyd unigolion yn cael ei effeithio drwy brofiadau yn yr awyr agored. I ychwanegu, cynhaliodd Prifysgol Plymouth astudiaeth a ddangoswyd fod dysgwyr sy’n trosglwyddo o’r meithrin i’r ysgol yn cael budd o ddysgu yn yr awyr agored. (Maguire, 2013) 
Er fod corff helaeth a chynyddol o lenyddiaeth yn rhoi tystiolaeth fod addysgu yn yr awyr agored yn fuddiol i ddysgu dysgwyr, teimlai cryn ddipyn o athrawon bwysau ar y math hyn o addysgu oherwydd diffyg adnoddau, amser, gofynion y cwricwlwm. (Edwards-Jones et al., 2018) Cynigai Gealy a Rees, “dylid derbyn nad yw pob ardal tu allan yn un delfrydol...dylid sefydlu agwedd gadarnhaol tuag at eich ardal tu allan chi ac addasu’r hyn sydd ar gael ar gyfer lles plant.” (2013, t.7) Yn fwy diweddar mae nifer sylweddol o ysgolion yn datblygu i fod yn ysgolion werdd gyda’r ymdrech i geisio ail-gysylltu dysgwyr gyda natur. (Van Dijk-Wesselius et al., 2018) Er hyn, cred athrawon eu bod hi’n gymhleth i blethu’r addysgu yn yr awyr agored gyda’r dysgu yn yr ystafell ddosbarth. Astudiodd Maynard a Waters (2007) addysgu yn yr awyr agored a darganfyddant fod athrawon dim ond yn defnyddio ardaloedd allanol ar gyfer gweithgareddau pan fo’r tywydd yn braf. Yn groes, cynigiai Bilton (2002) fod dysgwyr yn y cyfnod sylfaen angen mynediad i ddysgu yn yr awyr agored drwy gydol o dydd, a bod rhaid rhoi pob cyfle iddynt ddysgu yn yr ardaloedd allanol. Mewn astudiaeth achos gan Estyn (2019), mae un ysgol wedi mynd ar afael ar y ffordd hyn o ddysgu yn yr awyr agored. Yn hytrach na chael ‘amseroedd egwyl’ ffurfiol yn rhan fwyaf o’r cyfnod sylfaen, mae dysgwyr yn cael mynediad drwy gydol y dydd. 
Caiff ei nodi yn Llawlyfr Dysgu yn yr awyr Agored (Llywodraeth Cymru, 2009) fod Cymru ar frig y DU wrth ddatblygu dysgu yn yr awyr agored. Wrth ddarllen nifer helaeth o ddogfennau mae’n dod i’r amlwg fod dysgu yn yr awyr agored yn atebol i bedwar diben y Cwricwlwm i Gymru (Llywodraeth Cymru, 2019). Drwy gynnal gweithgareddau a rhoi profiadau i ddysgwyr ddysgu yn yr awyr agored o safon uchel, mae’n cyfrannu at y pedwar diben yma ac yn sicrhau fod dysgwyr yng nghymru yn ddysgwyr uchelgeisiol, galluog; yn unigolion iach, hyderus; yn gyfrannwyr mentrus, creadigol; ac yn ddinasyddion egwyddorol, gwybodus. (Donaldson, 2015) Drwy ddarparu addysg yn yr awyr agored, mae’n cyd fynd gyda’r hyn a bwyslesir Donaldson, “mae angen amgylcheddau cyfoethog symbylol ar blant a phobl ifanc lle y gallant ymchwilio ac arbrofi â syniadau ac adnoddau, cydweithio â’u cyfoedion a chreu cysylltiadau dymaig gan deimlo bod diben clir i hynny er mwyn llunio ystyr.” Yn ogystal, cefnogai O’Brien a Murray (2007) ystyriaeth Cwricwlwm i Gymru (Llywodraeth Cymru, 2020) o annog mewnbwn dysgwyr drwy awgrymu fod llawer well gan blant fod yn yr awyr agored yn chwarae ac yn archwilio na bod yn yr ystafell ddosbarth.
Pwysleisiodd Rousseau (1712 – 1778) sut roedd natur yn dylanwadu ar ddysgu dysgwyr, “Rousseau suggests that there are three teachers that educate humans: Nature, things, and man.” (Peckover, 2012, t.84) Cafodd y cysyniad yma ei ddatblygu gan Pestalozzi (1746 – 1827) Yn yr un modd creda Froebel (1782 – 1852) mewn dysgu trwy chwarae yn yr ystafell ddosbarth ac yn yr awyr agored. Agorodd Froebel erddi i blant a gelwir yn ‘kindergarten’ er mwyn rhoi cyfrifoldeb i ddysgwyr ifainc o fyd natur ac i ddysgu am sut mae planhigion yn tyfu. Awgryma Froebel y dylai amgylchedd dysgu herio dysgwyr ond yn yr un modd y dylai fod yn amgylchedd ddiogel sy’n galluogi dysgwr i fod yn greadigol a llywio eu huanain. I’r gwrthwyneb, honnodd Piaget (1896 – 1980) fod camau i ddatblygiad plentyn felly fod honiadau Froebel yn anghredadwy gan fod dysgwyr, yn y blynyddoedd cynnar, ddim yn amharod ar gyfer profiadau addysgiadol fel sydd ar gael yng ngerddi Froebel. (Weston, 1998) Yn fwy diweddar, dengys ymchwil Louv (2010) fod dysgu yn yr awyr agored yn cael effaith ehangach ar ddysgu’r dysgwyr ac yn cael effaith gadarnhaol ar iechyd meddwl, corfforol ac ysbrydol. Dywedai Louv (2010), “researchers are assembling a growing body of evidence that strongly suggests the importance of nature to children’s health and their ability to learn.” (t.1) Ychwanegai hefyd ei bryderon fod plant yn magu anhwylder diffyg-natur gan fod addysgwyr yn ffocysu ar agweddau eraill o ddysgu. Awgrymai, “teachers should better inform themselves about cognitive and other health benefits of experience with nature.” (Louv, 2010, t. 2)
I gloi’r adolygiad llenyddiaeth, mae’n amlwg fod corff helaeth o lenyddiaeth yn cefnogi’r effaith gadarnhaol y mae dysgu yn yr awyr agored yn ei gael ar ddysgu’r dysgwyr. Cynhaliodd Jensen, Rankine a Harvey (2017) ymchwil a phrofodd, “students involved in an outdoor learning project for 2 hours per week over 12 weeks gained an average increase of 6 months for Mental Arithmetic and 2 months for General maths. They also showed a 20% increase in their attitudes to learning.” (t.3) Drwy gynnal gweithgareddau addysgol yn yr awyr agored, mae athrawon yn galluogi dysgwyr i ymchwilio a darganfod ar gyfer hwy eu hunain sy’n ysgogi eu dysgu. Yr un mor bwysig, mae rhaid nodi fod heriau a risgiau i addysg awyr agored ac mae nifer helaeth o ddysgwyr yn colli ar y cyfle o ddysgu tu allan oherwydd y risgiau yma. Er hyn cynigia Gealy a Rees (2013), fod yr heriau a’r risgiau yma yn fuddiol i ddysgwyr gan eu bod nhw’n eu paratoi ar gyfer heriau a risgiau mewn bywyd pob dydd. Ychwanegant, “byddant hefyd yn rhannu dealltwriaeth o bwysigrwydd bod allan er mwyn newid agweddau negyddol oedolion, er enghraifft, rhoi hoffterau personol yn ymwneud a’r tywydd i’r naill ochr.” (Gealy & Rees, 2013, t.7) 
Methodoleg
Bydd y rhan yma o’r aseiniad yn amlygu’r dull a gafodd ei ddefnyddio ar gyfer yr ymchwil yn ogystal a gwerthuso’r offer a dulliau a ddefnyddiwyd. I ddechrau, mae’n bwysig nodi fod cynnal astudiaeth yn hanfodol i athrawon sydd eisiau gwella eu dull o addysgu. Awgryma Hattie (2009), “... the biggest effects on student learning occur when teachers become learners of their own teaching.” (t.22) Y fethodoleg a ddefnyddiwyd ar gyfer yr astudiaeth hwn oedd y dull ymchwil astudiaeth gwers, sy’n fath o ymchwil gweithredol. Proses o gynnal astudiaeth ar y cyd gyda athrawon eraill, yw astudiaeth wers, sy’n mynd i fy ngalluogi i wella  fy arfer proffesiynol a fy nulliau addysgu gan ganolbwyntio ar anghenion a dysgu dysgwyr go iawn. (Huntington Research School, 2017) Mae’r model astudiaeth wers yn cael ei ddefnyddio er mwyn, “deepen content knowledge, increase understanding of pedagogy, and develop one’s ability to observe and understand student learning.” (Burroughs & Luebeck, 2010, t.391) Cafodd y model astudiaeth wers ei fabwysiadu o Siapan ac mae’r model wedi’i rannu yn dri cam; cynllunio, arsylwi a myfyrio a chynllunio. (Teacher Development Trust, 2020). Y cam cyntaf i weithredu’r dull yma o ymchwil yw cynllunio ar y cyd gan gysylltu’r wers gyda prif ffocws yr astudiaeth a cynnig rhagfynegiad ar gyfer yr astudiaeth, Nesaf byddaf yn addysgu’r wers gyda’r athro arall yn arsylwi. Yn olaf byddwn i a’r athro arall yn myfyrio ar ein dysgu a chysylltu yn ôl at ein rhagfynegiad ar ddechrau’r astudiaeth wers. Mae defnyddio’r dull astudiaeth gwers yn cefnogi honiadau mai’r dull orau o godi safonnau addysgu yw i “get teachers together to study the processes of teaching and learning in classrooms, and then devise ways to improve them.” (Fernandez & Yoshida, 2004) Er fod cryn dipyn o lenyddiaeth yn pwysleisio cryfderau dull astudiaeth wers, mae’n bwysig nodi fod cyfyngiadau i’r dull. Noda Teachers Development Trust (TDT) fod mabwysiadu’r dull o Siapan yn mynd i brofi yn heriol oherwydd y gwahaniaethau diwylliannol a dulliau gwahanol o ddysgu. (TDT, 2017) 
Fel rhan o’r astudiaeth wers defnyddiwyd amrywiaeth o offer er mwyn casglu data ac mae i bob un ei fanteision a’i anfanteision. Mae defnyddio amrywiaeth o offer ymchwil yn golygu cyfuniad o ddata ansoddol a meintiol yn cael eu casglu. Y dull cyntaf a chafodd ei ddefnyddio oedd y dull arsylwad. Caiff copi o’r daflen arsylwi ei chael yn atodiad 2. Arsylwyd grwp ffocws o dri disgybl dosbarth derbyn sydd a gallu amrywiol. Mae arsylwadau yn broses systematig o gofnodi patrymau ymddygiad pobl, gwrthrychau a digwyddiadau. Yn ôl Denscombe (2010), “observation offers the social researcher a distinct way of collecting data... it draws on the direct evidence of the eye to witness events at first hand.” (t.196) Er mwyn cael y mwyaf allan o’r offer ymchwil yma, sirhewyd fod y data a gasglwyd yn gymysgedd o’r hyn a gafodd ei glywed a’i weld. (Punch, 2005) Ychwanega Austin (2016), “your task as a researcher ... and go beyond merely looking and listening.” (t.84) Ar gyfer bwriad yr astudiaeth hon, bydd yr arsylwad yn cael ei gynnal heb i’r ymchwilydd fod yn gyfranogwr er mwyn sicrhau fod y data a gasglwyd yn deg. Penderfynais ddewis dull lled-strywthuredig o arsylwi sy’n gymysgedd o’r dull strwythuredig a anstrwythuredig o arsylwi. Prif gryfderau arsylwi fel offer ymchwil yw ei fod yn galluogi asylwr i arsylwi ymddygiad fel mae’n digwydd a mae’r hyn sydd yn cael ei arsylwi yn llawer mwy dilys na os arsylwyd gan eraill. Ar y llaw arall, awgryma Dewey (1938), “observation alone is not enough.” (t.68) 
Yr ail offer ymchwil a ddefnyddiwyd fel rhan o’r ymchwil oedd cyfweliad. Mae cyfweliad yn ddull o ddarganfod gwybodaeth drwy drafodaeth yn uniongyrchol gyda’r cyfranogwyr. Daw Punch (2005) i’r casgliad fod cynnal cyfweliadau fel rhan o ymchwil yn un o’r brif ffyrdd o gasglu data yn effeithiol gan ei fod yn rhoi mewnbwn o’r hyn mae’r cyfranogwr yn ei feddwl o’r pwnc ymchwil. Mae Fontana a Frey (1994) yn cydnabod bod tri math o gyfweliad, strwythuredig, lled-strwythuredig a anstrwythuredig. Y dull sydd orau ar gyfer cynnal cyfweliadau grwp yw’r dull lled-strwythuredig. Mae’r dull yma o gyfweliad yn cynnwys pynciau eithaf penodol a bydd trefn a geirfa y cwestiynau yn cael ei dethol yn ystod y cyfweliad. Un o brif gryfderau cyfweliadau lled-strwythuredig yw ei fod yn galluogi cydberthynas gadarnhaol rhwng y cyfwelydd a’r cyfranogwr. Pan yn cynllunio’r cwestiynau cyfweliad, roedd yn rhaid ystytied oedran y cyfranogwyr, felly mae’r cwestiynau sydd wedi’u cynllunio yn addas i’w gallu i ateb.
Yr offer ymchwil olaf a ddefnyddiwyd oedd myfyrdod. Yn dilyn astudiaeth wers mae’n hanfodol bod yr athro yn myfyrio ar yr hyn y ddigwyddodd yn ystod y wers. Pwysleisia Gibbs (1988), “It is not sufficient simply to have an experience in order to learn. Without reflecting upon this experience, it may quickly be forgotten, or its learning potential lost.” Pwysigrwydd myfyrio yw ei fod yn fy ngalluogi i fel darpar athro i ddatblygu syniadau, mynegi teimladau ac arbrofi gyda gwahanol syniadau. Diffinia Shulman (1987) y broses o fyfyrio fel, “what a teacher does when he or she looks back at the teaching and learning that has occurred, and reconstructs, re-enacts, and/ or recaptures the events, the emotions, and the accomplishments” (t.19) Er fod yn bosib i myfyrio yn unigol neu ar y cyd, penderfynnais ar gyfer yr ymcwhil hwn i fyfyrio ar y cyd gyda athro arall. Caiff y broses o feddwl yn fyfyriol ei rannu yn dair proses, yn gyntaf; profi rhywbeth, yn ail; myfyrio ar y profiad ac yn drydedd; dysgu o’r profiad. Fodd bynnag, er mwyn llunio yn ddyfnach na’r tri cam hwn penderfynais ddilyn dull model Gibbs (1988) o adfyfyrio. Yn y model hwn, mae 6 cam sydd yn mynd i fy helpu adnabod cryfederau, cyfyngiadau a beth sydd angen i mi wella yn dilyn yr astudiaeth wers. Bydd tair cam cyntaf o’r model sef; disgrifiad, teimladau a gwerthuso yn gysylltiedig a beth ddigwyddodd yn ystod yr astudiaeth wers a’r tair cam olaf; dadansoddi, casgliad a cynllun gweithredu yn fy helpu i wella fy arfer proffesiynol yn y dyfodol.
Mae’r dull a’r offer a ddefnyddiwyd yn golygu mai’r math o ddata a gasglwyd yw data ansoddol. Drwy gynnal ymchwil gyda’r bwriad o gasglu data ansoddol, mae’n golygu fod yr ymchwil yn fwy hyblyg. Noda Punch (2005), fod casglu data ansoddol yn golygu, “can be used in a wider range of situations and for wider range of purposes.” (t.238) Credaf fod casglu data ansoddol yn well ar gyfer thema’r ymchwil hwn ac yn mynd i fod yn fuddiol gan ei fod yn ddull gyfoethog o gasglu data. (Punch, 2005) 
Materion Moeseg
Ystyriwyd yn ofalus y materion moesegol wrth ddylunio’r ymchwil hwn drwy ddilyn dogfennau a canllawiau moesegol. Y prif ddogfennau a ddilynwyd oedd canllawiau’r British Education Research Association (BERA) a cod ymddygiad proffesiynol y Cyngor Gweithlu Addysg. Cwblhawyd ffurflen foeseg sy’n nodi; camau, pwysigrwydd, risgiau’r ymchwil ac yn sicrhau fod  canllwiau moesegol yn cael ei dilyn. Gweler copi o’r ffurflen foeseg wedi chymeradwyo yn yr ail ran o’r aseiniad. Drwy ddilyn canllawiau a chyngor y dogfennau yma, rwyf wedi sicrhau fy mod yn gwenud dewisiadau sy’n cydbwyso rhwng bydd a risg ac yn cadw’r cyfranogwyr a ymchwilwyr yn ddiogel. Yn ogystal a hyn, drwy sicrhau fy mod yn ystyried materion moeseg rwyf wedi cysylltu a gofynion agweddau ymchwil yr Athrofa. Yn ôl Robson (2002), “ethics refers to rules of conduct; typically to the conformity to a code or set of principles.” (t. 65) 
Wrth gynnal yr ymchwil hwn, sicrhewyd fod anhysbysrwydd a chyfrinached y cyfranogwyr yn cael ei cadw drwy ymgyfarwyddo gyda goblygiadau’r Rheoliadau Diogelu Data Cyffredinol (GDPR) (2018). Pwysleisia BERA (2018), “research should recognise the entitlement of both institutions and individual participant to privacy and should accord them their rights to confidentiality and anonymity.” (t.21) Er mwyn cyfarwyddo gyda’r hyn sy’n ofynnol yma sicrhewyd fod y cyfranogwyr yn cael eu gwneud yn ymwybodol o raddau anhysbysrwydd drwy ddarparu llythyr a oedd yn esbonio’r broses. Hefyd, er mwyn sicrhau cyfrinachedd, yr ymchwilydd yn unig oedd yn gyfrifol am gofnodi ymatebion yr unigolion mewn ffordd na ellir adnabod yr unigolyn. Mae’n dod i’r amlwg fod y gallu i rannu ymchwil yn hanfodol i’w bwrpas, fodd bynnag, er mwyn cadw gyda gofynion materion moesegol cafodd y data yn yr ymchwil hwn ei wneud yn anhysbys drwy ei ddienwi.
Mae’r ymchwil sy’n cael ei gynnal yn cynnwys data, ac roedd yn bwysig fy mod yn storio a rheoli’r data ymchwil yn briodol. “Researchers should ensure that data are kept securely.” (BERA, 2018, T.25) Er mwyn sicrhau hyn roeddwn, eto, yn cydymffurfio gyda GDPR. Rhai o brif egwyddorion craidd GDPR yw fod y data a gasglwyd yn ddata sydd ei angen yn unig a bod y data yn cael ei gadw dim ond yn ystod yr ymchwiliad. Defnyddiais ddyfeisiau electronig a oedd wedi’i hamddiffyn gan gyfrinair a roeddwn yn cadw unrhyw copïau caled o ddata yn ddiogel. Byddaf hefyd yn sicrhau fod unrhyw ddata yn cael ei ddinistrio yn dilyn yr ymchwil.
Caiff pwysigrwydd caniatâd ei amlygu yng nghanllawiau BERA (2018), “it is normally expected that participants’ voluntary informed consent to be involved in a study will be obtained at the start of the study...” (t.9) Mae caniatâd yn broses gyfreithiol felly fel rhan o’r ymchwil yma, fe ddanfonwyd llythyr i rieni’r cyfranogwyr i ofyn caniatâd. Caiff copi o ffurflen caniatad ei gael yn Atodiad 1. Er hyn, mae gan blant yr, “hawl i ddweud beth ddylai ddigwydd ac i rywun wrando arnoch.” (Comisiynydd Plant Cymru, 2020) Felly, ar gyfer yr ymchwil yma a gan fod y cyfranogwyr yn ifanc, rwy’n bwriedu defnyddio gwynebau hapus a trist er mwyn iddynt gael cyfleu eu cydsyniad. Byddaf yn gweithredu’r y dull yma cyn, yn ystod ac ar ôl yr ymchwil. Bydd hyn yn sicrhau fod y cyfranogwyr yn cael gwrthwynebu os maent yn dymuno ar unrhyw adeg yn ystod yr ymchwil. 
Casgliad
I gloi, rwy’n bwriadu crynhoi’r astudiaeth ymchwil drwy nodi dibynadwyedd y dulliau a ddefnyddiwyd i gasglu data a’r cryfderau a chyfyngiadau y dulliau yma. Yn olaf, byddaf yn nodi beth ddysgwyd drwy gynnal yr ymchwil a’r thema sef y berthynas rhwng addysgu a dysgu’r dysgwyr. 
Defnyddiwyd amrywiaeth o offer ar gyfer cefnogi’r dull astudiaeth ymchwil a phrofwyd pob un a’i gryfderau a’i gyfyngiadau. Mae’r dull astudiaeth ymchwil yn cyfyngu’r cyfranogwyr i 3 dysgwr yn unig, wrth ymchwilio i amrywiaeth o lenyddiaeth mae’n dod i’r amlwg fod ymchwil yn fwy dibynadwy pan mae nifer y cyfranogwyr yn uwch. Er fod llawer ymchwilydd yn nodi effaith gadarnhaol o athrawon yn cyd-weithio i gynnal astudiaeth wers, gall hyn achosi gwrthdaro rhwng yr athrawon. Noda Adamson a Walker (2011) fod y broses fyfyrio yn codi gwrthdaro rhwng athrawon wrth iddynt gynnig pwyntiau gwella. Cysylltai’r ymchwil hwn gyda phob un o’r pedwar diben yn Cwricwlwm i Gymru 2022. Drwy fabwysiadu rôl athro proffesiynol, ystyried materion moeseg a drwy ddefnyddio tystiolaeth empirig gyfredol rwyf wedi cyfrannu i alluogi dysgwyr i fod yn ddinasyddion egwyddorol, gwybodus ac yn ddysgwyr uchelgeisiol, galluog sy’n barod i ddysgu drwy gydol eu hoes. Hefyd, rwyf wedi defnyddio ymchwil agos at arfer a cymhwyso dealltwriaeth o ddamcaniaethol sy’n cysylltu gyda’r dibenionion i ddatblygu dysgwyr i fod yn gyfranwyr mentrus, creadigol ac yn unigolion iach a hyderus (Donaldson, 2015). 
Wrth ddefnyddio’r offerynnau ymchwil, mae angen sicrhau dibynadwyedd a dilysrwydd. Yn ystod yr ymchwil, nid oedd yn bosib dweud os oedd y cyfranogwyr yn bod yn gwbl onest ac gall yr hyn y maent yn ei ddweud yn ystod y cyfweliad fod yn hollol groes i’w hymddygiad yn ystod yr arsylwad. Mae’r astudiaeth hon wedi dangos fod addysgu yn yr awyr agored, ar y cyfan yn cael effaith gadarnhaol ar ddysgu’r dysgwyr. Er hyn, mae’n dod i’r amlwg fod athrawon yn methu ar gyfleoedd i fynd a addysg i’r awyr agored. Drwy gymeryd ar y cyfleoedd yma, mae’n cyfrannu at gyfoethogi addysg i ddysgwyr ac yn rhoi profiadau bywyd go iawn iddynt. (Rees & Merriman, 2010) 
Drwy gynnal yr astudiaeth yma, mae wedi cyfrannu at wella fy arfer proffesiynol mewn sawl ffordd. Mae wedi fy arfogi gyda’r sgiliau sydd angen i gymryd agwedd sgeptigol wrth ymchwilio ac wedi datblygu fy sgiliau ymchwil moesegol. Yn ychwanegol, mae cynnal yr ymchwil yn gysylltiedig a Safonau SAC (2017), “gwerthuso effaith newid mewn arfer” (t.10) a “gweithio gyda chyd-weithwyr yn yr ysgol.” (t.7)
Argymhellion
Yn dilyn ystyriaeth fanwl o’r ymchwiliad i’r berthynas rhwng addysgu yn yr awyr agored a dysgu’r dysgwyr, profwyd yr effaith gadarnhaol mae’r math yma o addysg yn cael ar gyrhaeddiad dysgwyr. Noda Suttie (2018) fod ymgysylltiad dysgwyr mewn gweithgareddau awyr agored yn cynyddu i gymharu a’u ymgysylltiad mewn gweithgareddau yn yr ystafell ddosbarth. Ychwanega fod dysgwyr yn fwy parod i ddysgu yn yr ystafell ddosbarth yn dilyn gweithgareddau awyr agored. Er mwyn sicrhau fod y math yma o addysg yn cael effaith gadarnhaol ar ddysgu dysgwyr, awgrymaf fod angen i athrawon mynd ar afael a phob cyfle i ddysgu yn yr awyr agored. Yn ôl Cowper (2019), un o’r prif resymau nad yw athrawon yn mynd ar afael ar y cyfleoedd yma yw’r lefel o risg sydd yn dod law yn llaw. Felly, mae angen i athrawon oroesi eu hofn o risg ac i feddwl amdano fel mwy o brofiad bythgofiadwy i ddysgwyr. Yn ogystal a hyn, mae angen bod athrawon yn cael mwy o hyfforddiant ar sut i wneud y mwyaf o brofiadau yn yr awyr agored a sut i ddefnyddio offer allanol yn gywir er mwyn sichrau safon uchel o addysg i ddysgwyr. 
Pwrpas yr astudiaeth hon oedd i ddeall y berthynas rhwng addysgu yn yr awyr agored a dysgu’r dysgwyr. Diddorol byddai ymchwilio am gyfnod hirach o amser er mwyn canfod yr effeithiau mwy hirdymor y mae addysgu yn yr awyr agored yn cael ar ddysgwyr.  Yn dilyn darllen nifer helaeth o lenyddiaeth, roedd yn ddiddorol gweld y gwahanol effeithiau mae dysgu yn yr awyr agored yn ei gael ar ddysgwyr. Yn ogystal a cyfrannu at ddysgu dysgwyr, mae hefyd yn cael effaith ar les, ymddygiad a iaith dysgwyr, byddai hefyd yn ddiddorol ymchwilio agwedd gwahanol. Daw ysgol uwchradd Hillpark i’r canlyniad fod darparu hyfforddiant o ddysgu yn yr awyr agored i athrawon yn cyfrannu at godi eu hyder sydd o ganlyniad yn cael effaith uniongyrchol ar berthynas yr athrawon gyda’u dysgwyr. Awgrym arall yn dilyn yr ymchwil yma byddai i ysgolion gynnal prosiectau cymunedol ar yr awyr agored fel bod y dysgwyr yn mynd a’u sgiliau maent yn ddysgu adref.
Fel rhan o’r ymchwil darllennwyd nifer helaeth o lenyddiaeth, diddorol oedd cael mewnbwn ar yr arfer dda o ddysgu yn yr awyr agored yn wahanol wledydd. Er fod gan pob gwlad dulliau wahanol o ddysgu, roedd eu credoau am ddysgu yn yr awyr agored yn debyg, Yn yr Eidal, maent yn llywio ei dysgu ar theori Reggio Emilia ac roedden nhw’n trin yr awyr agored fel y trydydd athro. (Rees & Gealy, 2008) Mae dysgu yn yr awyr agored hefyd yn chwarae rhan hanfodol yng Nghwricwlwm Sweden a Denmarc gyda ysgolion Denmarc yn pwysleisio, “children need real life, firsthand experiences.” (Early Horizons, 2017) Fel darpar athro, gallaf ddefnyddio’r arfer dda er mwyn datblygu fy arfer proffesiynol.
Pe bawn i’n ymchwilio i astudiaeth wers eto, byddwn i’n peilota’r astudiaeth. Yn ystod yr astudiaeth hon, roedd amser yn gyfyngiedig felly ni chafodd yr astudiaeth ei beilota. Ni chafodd effaith peilota astudiaeth ei ymchwilio chwaith, gall hyn wedi cael effaith sylweddol ar yr astudiaeth. Mae peilota astudiaeth yn galluogi i ymchwilwyr brofi dulliau ac offer astudio cyn cynnal yr ymchwil. “A pilot study can be useful to judge the effects of a piece of research on participants.” (Oliver, 2003, t.37) Byddai cynnal peilot o’r astudiaeth wedi bod yn fuddiol er mwyn sicrhau fod yr offer yn berthnasol ar gyfer yr ymchwil ac i wneud unrhyw newididadau os oedd angen. 
Drwy gynnal yr ymchwil astudiaeth wers, mae wedi rhoi’r arfau i mi ar gyfer gallu defnyddio dull newydd o arsywli ac arbrofi gyda gwahanol offer. Cynigia Grigg (2015) “One of the greatest challenges facing teachers and schools is how to keep their knowledge up to date.” Mae cynnal yr ymchwil wedi hwyluso broses o adnewyddu gwybodaeth ar bwnc penodol gan sicrhau fy mod yn darparu’r addysg gorau phosib i ddysgwyr yn y dyfodol. Ychwanega Grigg fod hen ddulliau o wella arfer proffesiynol ymhell tu ôl i amser a ddim yn profi i fod yn effeithiol bellach. Drwy arbrofi gyda dulliau newydd o wella arfer proffesiynol mae’n fy mharatoi i ddarparu addysg o safon uchel. Mae’r ymchwil yma hefyd wedi rhoi gwell mewnbwn i mi o sut mae addysgu yn yr awyr agored yn effeithio ar dysgu’r dysgwyr. 

Atodiadau
Atodiad 1: Ffurflen Ganiatad (tud. 16)
Atodiad 2: Taflen Arsylwi (tud. 17)
Atodiad 3: Cwestiynau Cyfweliad (tud. 18)
Atodiad 4: Cynllun Gwers (tud. 19-22)



















Atodiad 1
Ffurflen Caniatâd ECAD5010C

Rhaid i ddarpar athrawon gael y caniatâd ysgrifenedig canlynol gan y pennaeth cyn treialu eu dulliau ymchwilio.
I’w gwblhau gan yr ysgol:

Rwy’n cytuno y gall ___________________________________ fel cynrychiolydd o’r Athrofa:

 -Dynnu lluniau 	                                                         (Ticiwch fel y bo’n briodol)
-Cyfweld	    
-Cymryd fideo 
-Arsylwi
-Dyfynnu dogfennau polisi’r ysgol
-Recordio 		    	                                                
Enw’r Pennaeth________________________ Llofnod_______________________

Enw’r ysgol_____________________________
I’w gwblhau gan y darpar athro/awes:
Os caf i ganiatâd o’r fath, cytunaf i gadw at y foeseg sydd wedi’i hymgorffori yng Nghod Ymarfer CGA a Chanllawiau Moeseg BERA (2018) ac ni fyddaf yn dosbarthu unrhyw ddeunydd o'r fath i gynulleidfaoedd y tu hwnt i awdurdodau’r Brifysgol heb eu caniatâd.  
Enw’r darpar athrawes/athro:                                                   Llofnod:

Cyfeiriad e-bost PCYDDS:
Rhaglen (e.e. BA Add/TAR Cynradd):     

Dyddiad:
Atodiad 2
	Dyddiad:
	Gwers:

	Amser:
	Athro/Athrawes: 

	Dysgwr
	Agwedd ac Ymddygiad (Cyn/ Yn Ystod/ Ar ôl)
	Cyfranogiad 
	Dysgu

	1
	




	
	

	2
	




	
	

	3
	




	
	



Nodiadau: 
_________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________



Atodiad 3
	1. Wnaethoch chi fwynhau’r wers?

	



	2. Gan gyfeirio at eich ateb blaenorol, pam?

	



	3. Beth oedd yn rhaid i chi wneud yn ystod y dasg?

	



	4. Beth wnaethoch chi ddysgu?

	



	5. Oes well gennych chi ddysgu tu allan neu tu fewn?

	



	6. Beth yw eich hoff beth am fynd allan i’r awyr agored i ddysgu?

	











Cynllun Gwers – BA3

	Darpar Athro
	Elliw Angharad Roberts

	Dosbarth:
	Dosbarth Derbyn

	MDaPh (2022)
	Dyniaethau

	Dyddiad:
	3/11/2020

	Ffocws Gwers:
	Tymor yr Hydref.


	Cysylltiadau perthnasol/ystyrlon â:
Cwricwlwm 
&
Cyfrifoldebau trawsgwricwlaidd
(Llyth/Rhif/ CD)

	Dyniaethau
Mae’r byd naturiol yn amrywiol a deinamig, ac mae dylanwad prosesau ffisegol a gweithredoedd dynol arno.
(Cam Cynnydd 1)
· Gallaf gyfleu fy nheimladau am y byd naturiol.

Gwyddoniaeth a Thechnoleg
Bod yn chwilfrydig a chwilio am atebion yn helpu i wella ein dealltwriaeth o’r byd naturiol ac yn hwyluso cynnydd cymdeithas.
(Cam Cynnydd 1)
Ymholi
· Gallaf archwilio fy amgylchedd, gwneud arsylwadau a chyfleu fy syniadau am yr hyn sy’n digwydd.
Mae’r byd o’n cwmpas yn llawn pethau byw sy’n dibynnu ar ei gilydd i oroesi.
(Cam Cynnydd 1)
Amrywiaeth bywyd
· Gallaf adnabod bod planhigion ac anifeiliaid yn bethau byw.

Iechyd a Lles
(Cam Cynnydd 1)
Mae’r ffordd rydym yn prosesu ein profiadau ac yn ymateb iddynt yn effeithio ar ein hiechyd meddwl a’n lles emosiynol.
· Gallaf fod yn ymwybodol o’r hyn rwy’n ei ganfod a’i feddwl.
· Gallaf sylwi ar rai o’m teimladau.
· Gallaf fod yn ymwybodol o deimladau pobl eraill.

.....................................................................................................................................
Llythrennedd – Llafaredd
(Cam Cynnydd 1)
Elfen: Datblygu a chyflwyno gwybodaeth a syniadau
Agwedd: Siarad
· Mynegi mwynhad neu ddiddordeb.
· Siarad am bethau o’u profiad a rhannu gwybodaeth.
Agwedd: Gwrando
· Gwrando ac ymateb â sylw a chanolbwyntio cynyddol.
Agwedd: Cyd-weithio a thrafod
· Cymryd rhan mewn trafodaeth gyda phlant a/neu oedolion.
· Cyfnewid syniadau wrth drafod yn unigol ac mewn grwpiau bach, e.e. gyda ffrindiau.
· Cymryd rhan mewn gweithgareddau gydag eraill, gyda pheth rhyngweithio.

Llythrennedd – Darllen
(Cam Cynnydd 1)
Elfen: Canfod, dethol a defnyddio gwybodaeth
Agwedd: Stratagaethau Darllen
· Dehongli ystyr drwy luniau mewn llyfrau, gan ychwanegu manylion wrth esbonio.

Rhifedd
(Cam Cynnydd 1)
Llinyn: Datblygu ymresymu rhifyddol
Elfen: Adnabod prosesau a chysylltiadau
· Adnabod camau i gwblhau’r dasg ney gyrraedd datrysiad.
· Dewis cyfarpar ac adnoddau priodol.
Agwedd: Cynrhychioli a chyfathrebu
· Cyflwyno’u gwaith ar lafar, ar ffurf llun ac yn ysgrifenedig, a defnyddio amrywiaeth o ffyrdd i gyflwyno data a gasglwyd.

	Targedau Personol
 (Cysylltiedig â SAC ac wedi ei nodi mewn adolygiad wythnosol)


	PAP2 + cyfeiriad at y Safonau Cenedlaethol

Dysgu Proffesiynol
Darllen ehangach a chanfyddiadau ymchwil.
Mae’r darpar athro’n arddangos dealltwriaeth gynyddol hyderus o’r damcaniaethau a’r ymchwil ynghylch asesu, addysgeg, datblygiad plant a’r glasoed, a dysgu sy’n berthnasol i gynllunio ac arferion ddydd i ddydd.




	Amcanion Dysgu 
(Ffocws ar Ddysgu – gôl)

	Erbyn diwedd y wers byddwch wedi llwyddo i ...
adnabod nodweddion yn yr awyr agored.

	Meini Prawf Llwyddo 
 (proses/cynnyrch)



	Eu hysgrifennu yn iaith y dysgwyr e.e. Er mwyn llwyddo i ....rhaid i mi .....

Er mwyn llwyddo rhaid i mi...
· fynd ar helfa o amgylch yr ysgol.
· nodi beth rydw i’n ei weld.
· drafod gyda phartner.



	Adnoddau Allweddol &                   Iechyd a Diogelwch     
	Adnoddau Allweddol

· Taflen gofnodi helfa.
· Pensiliau.

Iechyd a Diogelwch

· Sicrhau fod yr ardal allanol yn ddiogel cyn cychwyn y dasg. (Cerrig rhydd, tir anwastad, bonion coed)
· Ymchwilio i’r tywydd o flaen llaw.
· Dillad Addas.



	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol

	· Darllen storïau am yr Hydref.
· Gwybod beth sy’n newid yn ystod yr Hydref.

	Cam Agoriadol


	· Llyfr ‘Smot yn Gweld y Byd’ yn cael ei ddarllen.
· Pwyslais ar yr hyn mae Smot yn ei weld, clywed ac arogli.
· Cwestiynau allweddol:
Beth mae Smot yn weld?
Beth mae Smot yn glywed?
Beth mae Smot yn arogli?
Sut mae Smot yn teimlo?
Ydych chi wedi gweld rhai o’r rhain o’r blaen?
Pam bod y dail yn y stori yn wahanol lliw i’r dail sydd tu allan ar y iard?

	Addysgu a Dysgu Craidd

	· Ardal penodol yn cael ei roi i’r dysgwyr, sicrhau eu bod nhw’n gwybod cyfyngiadau’r ardal.
· Pwysleisio rheolau:
Dim rhedeg.
Gweithio gyda phartner.
Marcio beth maent yn ei weld ar y daflen helfa.
· Sicrhau dealltwiraeth y dysgwyr bodiau fyny/lawr.
· Dysgwyr yn cael amser penodol i fynd ar helfa gan ddefnyddio’r daflen gofnodi.
· Athro yn cerdded o gwmpas yn sicrhau fod dysgwyr ar y trywydd cywir.

	Sesiwn gloi


	· Meddwl, paru, rhannu gyda phartner 
Beth maent wedi ei weld ar yr helfa. 
Beth oedd ei hoff beth a welson nhw ar yr helfa.
· Trafodaeth ddosbarth gyfan. 
Sawl nodwedd oedden nhw wedi darganfod ayyb.









